**รายงานการประชุม**

**การเยี่ยมเสริมพลังบริหารการเปลี่ยนแปลง สำนักส่งเสริมสุขภาพ**

**เมื่อวันที่ ๘ สิงหาคม ๒๕๕๙**

**ณ ห้องประชุมสำนักส่งเสริมสุขภาพ อาคาร ๖ ชั้น ๓ กรมอนามัย**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |
| --- | --- | --- |
| ๑. นายแพทย์อรรถพล แก้วสัมฤทธิ์ | ผู้อำนวยการสำนักส่งเสริมสุขภาพ | ประธาน |
| ๒. นางจินตนา พัฒนพงศ์ธร | กลุ่มอนามัยแม่และเด็ก |  |
| ๓. นางปนัดดา จั่นผ่อง | กลุ่มอนามัยเด็กวัยเรียนและเยาวชน |  |
| ๔. ร.อ.หญิงฐาปนพร สิงหโกวินท์ | กลุ่มสร้างเสริมศักยภาพเพื่อการส่งเสริมสุขภาพ | |
| ๕. นางสาวพิริยา วัฒนารุ่งกานต์ | กลุ่มบริหารยุทธศาสตร์ |  |
| ๖. นางสาวปิยะวรรณ กลิ่นสุคนธ์ | กลุ่มบริหารยุทธศาสตร์ |  |
| ๗. นางสาวระวีวรรณ สำลี | กลุ่มบริหารยุทธศาสตร์ |  |
| ๘. นางอัญชุรีย์ บุญมาประเสริฐ | กลุ่มบริหารยุทธศาสตร์ |  |
| ๙. นางวิชชุพร เกตุไหม | โครงการจัดตั้งสถาบันฝึกอบรมแพทย์ฯ |  |
| ๑๐. นายแพทย์ศักดา อัลภาชน์ | ผู้อำนวยการสำนักงานบริหารการเปลี่ยนแปลง | |
| ๑๑. นางศรีวิภา เลี้ยงพันธุ์สกุล | สำนักงานบริหารการเปลี่ยนแปลง | |
| ๑๒. นางวิมล โรมา | สำนักงานบริหารการเปลี่ยนแปลง | |
| ๑๓. นายสายชล คล้อยเอี่ยม | สำนักงานบริหารการเปลี่ยนแปลง | |

**เริ่มประชุม เวลา ๑๓.๓๐ น.**

ประธานกล่าวเปิดประชุม และนำเข้าสู่วาระการประชุม ดังนี้

**ระเบียบวาระที่ ๑ เรื่องประธานแจ้งที่ประชุมทราบ**

ประธานแจ้งว่า ตามคำสั่งกรมอนามัยที่ ๙๒/๒๕๕๙ ลงวันที่ ๑ กุมภาพันธ์ พ.ศ. ๒๕๕๙ ได้แต่งตั้งคณะกรรมการอำนวยการ คณะกรรมการ คณะทำงานบริหารการเปลี่ยนแปลง และจัดตั้งสำนักงานบริหารการเปลี่ยนแปลง และคำสั่งกรมอนามัยที่ ๙๕/๒๕๕๙ ลงวันที่ ๔ กุมภาพันธ์ ๒๕๕๙ ได้มอบหมาย ให้ข้าราชการปฏิบัติหน้าที่หัวหน้าและเลขานุการบริหารการเปลี่ยนแปลงในหน่วยงานสังกัดกรมอนามัย และตามคำสั่งสำนักส่งเสริมสุขภาพที่ ๖/๒๕๕๙ เรื่อง แต่งตั้งคณะกรรมการบริหารการเปลี่ยนแปลง สำนักส่งเสริมสุขภาพ โดยมีคณะกรรมการอำนวยการ ที่ปรึกษา คณะทำงานบริหารการเปลี่ยนแปลง ประกอบด้วย ผู้อำนวยการ หัวหน้ากลุ่ม/โครงการ และบุคลากรภายในสำนักเป็นกรรมการ และคณะทำงาน ซึ่งมีบทบาทหน้าที่ ศึกษา วิเคราะห์ ปัจจัยการดำเนินงานของหน่วยงานเพื่อจัดทำแผนบริหารการเปลี่ยนแปลง (Blueprint for Change) ของหน่วยงาน วางแผนการดำเนินงานการสื่อสาร สนับสนุน กำกับ ติดตาม และเร่งรัดให้มีการขับเคลื่อนการดำเนินงานตามแผนบริหารความเปลี่ยนแปลง (Blueprint for Change) ให้เกิดความร่วมมือทั่วทั้งองค์กร และดำเนินการให้เกิด ผลสัมฤทธิ์ จึงกำหนดให้มีการประชุมการเยี่ยมเสริมพลังโดยมีทีมจากสำนักงานบริหารการเปลี่ยนแปลงมาช่วยพิจารณา Blueprint for Change ของสำนักส่งเสริมสุขภาพ เพื่อการปรับปรุงแก้ไขต่อไป และขอต้อนรับที่เยี่ยมเสริมพลังการบริหารการเปลี่ยนแปลง

/มติ...

-๒-

**มติที่ประชุม** - รับทราบ

**ระเบียบวาระที่ ๒ เรื่องเพื่อทราบ**

- รายงานความก้าวหน้า และแผนการบริหารการเปลี่ยนแปลง สำนักส่งเสริมสุขภาพ

หัวหน้ากลุ่มบริหารยุทธศาสตร์ รายงานว่า สำนักส่งเสริมสุขภาพ ได้มีการวิเคราะห์ SWOT สรุปได้ดังนี้

**จุดแข็ง (Strange)**

- บุคลากรมีความรู้ ศักยภาพ

- มีภาคีเครือข่ายที่เข้มแข็ง

- มีองค์ความรู้ เทคโนโลยี นวัตกรรม มาตรฐาน

**จุดอ่อน (Weakness)**

- ขาดการบริหารจัดการฐานข้อมูลทุกกลุ่มวัยในภาพรวม

- ขาดการบูรณาการการทำงานภายในองค์กร

- การจัดการความรู้ การสร้างนวัตกรรม การวิจัยยังมีน้อย

**โอกาส (Opportunity)**

- มีนโยบายและกฎหมายส่งเสริมสุขภาพทุกระดับ

- เทคโนโลยีที่ทันสมัย ประชาชนเข้าถึงง่าย

- มีความร่วมมือในระดับนานาชาติ เรื่อง การส่งเสริมสุขภาพ

**ภัยคุกคาม (Treat)**  
 - การเคลื่อนย้ายของแรงงานข้ามชาติ

- งบประมาณด้านส่งเสริมสุขภาพที่ได้รับจัดสรรน้อย

- สื่อมีผลต่อพฤติกรรม เช่น การโฆษณานมผง และอาหารเสริมทารก และสื่อลามกมีผลต่อ

การตั้งครรภ์ในวัยรุ่น

โดยมีเป้าหมายด้านสุขภาพ ดังนี้

กลุ่มอนามัยแม่และเด็ก : ลูกเกิดรอดแม่ปลอดภัย พัฒนาการสมวัย

กลุ่มอนามัยวัยเรียน : เด็กและเยาวชนแข็งแรงและฉลาด

กลุ่มอนามัยวัยทำงาน : วัยทำงานมีพฤติกรรมที่พึงประสงค์

ส่งผลให้ประชาชนมีสุขภาพดีเพื่อเข้าสู่วัยสูงอายุที่มีคุณภาพ

และดำเนินการด้วยยุทธศาสตร์ 3 L ดังนี้

**Lead**

- ศูนย์ข้อมูลสารสนเทศด้านส่งเสริมสุขภาพ

- ศูนย์เรียนรู้ต้นแบบส่งเสริมสุขภาพกลุ่มวัยระดับอาเซียน

- แผนยุทธศาสตร์การส่งเสริมสุขภาพแห่งชาติ

- ศูนย์กำกับมาตรฐานผู้ปฏิบัติงานส่งเสริมสุขภาพ (HP Auditor)

**Lean**

- พัฒนากระบวนงานหลัก (Core Business Process)

- พัฒนา Product Line


/ Learn…


-๓-

**Learn**

- พัฒนาศักยภาพบุคลากรและภาคีเครือข่าย (LP)

- องค์กรแห่งการเรียนรู้ (LO) ด้วย KM R2R และ Knowledge asset


และได้จัดทำกระบวนการทำงานของสำนักส่งเสริมสุขภาพ (Core business Process) และ Product Line สำนักส่งเสริมสุขภาพ ดังนี้



/โดย...

-4-

โดยวางระบบและกลไก ดังนี้



ซึ่งที่ผ่านมาได้มีการประชุมชี้แจงทำความเข้าใจเรื่อง Change ภายในองค์กร และระดมความคิดเห็นเพื่อจัดทำ Blueprint for Change

สำหรับแผนการดำเนินงาน ปี ๒๕๖๐ มีดังนี้

1. พัฒนา Cockpit Center ให้ครอบคลุมทุกกลุ่มวัย

2. Training Center เพื่อกำกับมาตรฐานผู้ปฏิบัติงานส่งเสริมสุขภาพ (HP Auditor)

- พัฒนาหลักสูตร อบรมนักวิชาการส่งเสริมสุขภาพเชี่ยวชาญ

- ขออนุมัติเครดิตวิชาชีพ

- จัดอบรมผู้ปฏิบัติงานจาก สสจ. รพศ. รทพ. รพช. รพสต.

3. Learning Center

- จัดเป็นศูนย์เรียนรู้การยุติการถ่ายทอดเชื้อ HIV จากแม่สู่ลูกให้แก่สมาชิกอาเซียน

ทีมสำนักงานบริหารการเปลี่ยนแปลงพิจารณาประเด็น Lean สำนักส่งเสริมสุขภาพ จากการนำเสนอ สรุปได้ว่า เป็นองค์กรที่มีจุดแข็ง จุดเด่น ค่อนข้างมาก และสามารถกำหนดเป็นประเด็น Lead ได้เหมาะสมแล้ว ส่วนประเด็น Lean ที่จะดำเนินการ Cockpit Data Center จะเป็นการดำเนินการของกลุ่ม KISS อยู่แล้ว ซึ่งเป็นภาพของระบบข้อมูลทั้งกรม จะทำให้เกิดความซ้ำซ้อนและควรให้กลุ่ม KISS ดำเนินการ เนื่องจากมีความเชี่ยวชาญในการจัดทำระบบข้อมูลสารสนเทศ โดยใช้ระบบเทคโนโลยี สำนักส่งเสริมสุขภาพควรทำเป็นการภายในองค์กรเอง ส่วนที่วางระบบและกลไกการดำเนินการผลิต Product line เป็นสิ่งที่ดีและเห็นด้วยและวางระบบได้ดี สอดคล้องกับนโยบายกรม แต่จะทำอย่างไรให้ระบบและกลไกเกิดขึ้นได้เร็วและทันต่อสถานการณ์ที่กำลังเปลี่ยนแปลง และขอให้เตรียมนำเสนอประเด็น Lean ในการประชุมหน่วยงานส่วนกลางครั้งต่อไปด้วย

ประธาน ชี้แจงเพิ่มเติมว่า ขณะนี้อยู่ระหว่างดำเนินการ นอกจากนี้ ยังมีการ Change งานอำนวยการภายในสำนักด้วย จะเป็นเรื่องงานสารบรรณ งานการเงิน และงานพัสดุ

/มติ...

-5-

**มติที่ประชุม** - รับทราบ

- มอบกลุ่มบริหารยุทธศาสตร์ ดำเนินการต่อไป

**ระเบียบวาระที่ ๓ เรื่องอื่น ๆ**

- ไม่มี

**เลิกประชุมเวลา ๑๖.๓๐ น.**

|  |  |
| --- | --- |
| (นางอัญชุรีย์ บุญมาประเสริฐ) | (นางสาวพิริยา วัฒนารุ่งกานต์) |
| นักจัดการงานทั่วไปชำนาญการ | หัวหน้ากลุ่มบริหารยุทธศาสตร์ |
| ผู้จดรายงานการประชุม | ผู้ตรวจรายงานการประชุม |